OpenLLM-France/wikimedia huggingface dataset:
# Kalpana Chawla

Kalpana Chawla (Punjab, 17 de març de 1962 - Texas, 1 de febrer de 2003) va ser una astronauta americana i la primera dona d'origen indi que va anar a l'espai. El seu primer vol va ser amb el transbordador espacial Columbia el 1997 com a especialista de missió i operadora del braç robòtic primari. El 2003, Chawla va ser un dels set membres de la tripulació que van morir en l'Accident del transbordador espacial Columbia quan la nau es va desintegrar entrant a l'atmosfera de la Terra. Chawla va rebre la Medalla d'Honor de l'Espai del Congrés.

## Referències

* ↑ «Did you know Kalpana was called Monto?». Rediff.com, 20-02-2004 [Consulta: 19 març 2016].
* ↑ Basu, Biman «Book Review: Biography of Kalpana Chawla». , 01-05-2012, p. 40–41. «Born on 17 March 1962 in Karnal, Haryana»
* ↑ Salim Rizvi «Indo-US astronaut follows Kalpana's footsteps». BBC [Nova York], 11-12-2006. «Almost four years after the death of the first American astronaut Kalpana Chawla in the Columbia space shuttle disaster, Nasa has sent another woman of Indian origin into space.»
* ↑ Nola Taylor Redd «Kalpana Chawla: Biography & Columbia Disaster». Space.com. Tech Media Network [Consulta: 20 novembre 2012].
* ↑ «Kalpana Chawla». [Consulta: 24 maig 2012].
# Juan Sapiña Camaró

Juan Sapiña Camaró (Cullera, 1905 - Mèxic, 1974) fou un dirigent socialista valencià, diputat a les Corts Espanyoles durant la Segona República.

## Biografia

Treballà com a catedràtic de llatí en un institut d'ensenyament secundari de Tarragona i traduí al castellà De Monarchia de Dante Alighieri. El 1931 fou segon tinent d'alcalde de Terol, on hi dirigí el setmanari Adelante! i fou elegit diputat pel PSOE per la província de Castelló a les eleccions generals espanyoles de 1931 i a les de 1936. Durant la guerra civil espanyola va ser Director general de Mines i Combustibles (1937). En acabar la guerra es va exiliar a França en 1939 i el 1941 va passar a Mèxic, on va ser professor i traductor, i finalment subdirector de l'editorial UTEHA.

## Obres

* Mexicanas (1947)
* La última virgen (1949)

## Referències

* ↑ BOE n. 347 13-12-1935
* ↑ Fitxa del Congrés dels Diputats

## Bibliografia

* Herminio Lafoz Razaba Dirigentes y cuadros socialistas de la UGT en Aragón (1931-1939) p. 381
* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.517. ISBN 9788495484802.
# Laverne

Laverne és un poble dels Estats Units a l'estat d'Oklahoma. Segons el cens del 2000 tenia 1.097 habitants.

## Demografia

Segons el cens del 2000, Laverne tenia 1.097 habitants, 503 habitatges, i 303 famílies. La densitat de població era de 572,4 habitants per km².
Dels 503 habitatges en un 26,4% hi vivien nens de menys de 18 anys, en un 50,9% hi vivien parelles casades, en un 7% dones solteres, i en un 39,6% no eren unitats familiars. En el 38% dels habitatges hi vivien persones soles el 21,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,89.
Per edats la població es repartia de la següent manera: un 23,6% tenia menys de 18 anys, un 7,2% entre 18 i 24, un 24,4% entre 25 i 44, un 21,1% de 45 a 60 i un 23,6% 65 anys o més.
L'edat mediana era de 41 anys. Per cada 100 dones de 18 o més anys hi havia 83,8 homes.
La renda mediana per habitatge era de 32.222 $ i la renda mediana per família de 38.984 $. Els homes tenien una renda mediana de 31.667 $ mentre que les dones 20.000 $. La renda per capita de la població era de 20.424 $. Entorn del 8,9% de les famílies i el 13% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Laverne». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Laverne». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Queen's Park Football Club

El Queen's Park Football Club és un club de futbol escocès de la ciutat de Glasgow. Els seus colors tradicionals són el blanc i el negre a franges horitzontals.

## Història

El Queen's Park va ser fundat el 9 de juliol de 1867, essent el club en actiu més antic del país. El club històricament refusà el professionalisme no permetent futbolistes professionals i el 1890 refusà unir-se a la recent formada lliga escocesa. El 1900 ingressà a la lliga però li fou concedit un estatus especial essent protegit de baixar a segona divisió, fet que s'abolí el 1922.
Fou dos cops finalista de la Copa anglesa, ambdós cops enfront del Blackburn Rovers, els anys 1884 i 1885. Ha estat 10 cops campió de la Copa escocesa.
Disputa els seus partits a Hampden Park.

## Jugadors destacats

* Charles Campbell
* Ronnie Simpson
* Robert W Gardner
* Alex Ferguson
* Malky MacKay
* Simon Donnelly
* John Lambie
* Andrew Watson
* Alan Morton
* Jack Harkness
* Robert Smith McColl
* Ian McCall
* Andy Roxburgh
* Bobby Brown
* Mustafa Mansour
* Aiden McGeady

## Palmarès

* Segona divisió escocesa: 1923, 1956
* Tercera divisió escocesa: 1981
* Quarta divisió escocesa: 2000
* Copa escocesa de futbol: 1874, 1875, 1876, 1880, 1881, 1882, 1884, 1886, 1890, 1893
* Glasgow Cup: 1889, 1890, 1899, 1946
* Sheriff of London Charity Shield 1899
* Glasgow League: 1897
* Charity Cup: 1877, 1878, 1880, 1881, 1883, 1884, 1885, 1891.

## Referències

* ↑ «Queen's Park - Historical Football Kits». Historicalkits.co.uk. [Consulta: 18 setembre 2020].
* ↑ «History | 1900 - 1945». QPFC.com. [Consulta: 13 març 2017].
* 1 2 Ross, James M. «Scotland - List of Cup Finals». RSSSF, 12-02-2015. [Consulta: 30 maig 2015].

## Enllaços externs

* Web oficial
* BBC Queen's Park
# Mulay Abd al-Rahman

«Mulay Abd al-Rahman» té aquests significats:
* Mulay Abd al-Rahman ben Hisham sultà del Marroc 1822-1859
* Mulay Abd al-Rahman ibn Muhammad, sulta del Marroc en rebel·lió a Tafilalt
# Mancomunitat Intermunicipal de l'Horta Sud

La Mancomunitat Intermunicipal de l'Horta Sud és una mancomunitat de municipis de la històrica comarca valenciana de l'Horta Sud. Aglomera 20 municipis i 456.755 habitants (INE 2018), en una extensió de 302,70 km². Actualment i des del 23 de setembre de 2015 la mancomunitat és presidida per Carlos Fernández Bielsa, del PSPV-PSOE, i alcalde de l'Ajuntament de Mislata.

## Seu

La seu de la Mancomunitat Intermunicipal de L'Horta Sud està ubicada a l'antiga casa que tenia a Torrent el músic Josep Iturbi.

## Història

La Mancomunitat Intermunicipal de l'Horta Sud es crea el dos d'abril de mil nou-cents huitanta dos en la ciutat de Torrent i s'aprova pel Decret del Consell de 26 de març de 1982, B.O. del C.P.V. - Núm. 67.
La Mancomunitat Intermunicipal de l'Horta Sud està inscrita al registre del Ministeri d'Administracion Públiques amb el número de registre 0546013 amb data de 5 de gener de 1987.

## Competències

Les seues competències són:
* Aigües potables
* Centre ocupacional
* Cultura
* Desintoxicació i drogodependència
* Escorxador
* Esports
* Gabinet tècnic
* Patrimoni
* Sanitat
* Serveis socials
* Urbanisme

## Municipis

Els pobles que formen la mancomunitat són tots els pobles de l'Horta Sud:

## Referències

* ↑ «Administracions locals GVA».
* ↑ «INE. Provincia Municipio Unidad Poblacional Total 2018 Hombres 2018 Mujeres 2018». ines.es, 2019. [Consulta: 19 gener 2019].
* ↑ Levante-EMV.com. «Carlos Fernandez Bielsa, president de la Mancomunitat Horta Sud» (en castellà). [Consulta: 11 gener 2019].
* ↑ «Mancomunitat Intermunicipal de l'Horta Sud – Nueva imagen para la sede de la Mancomunitat en la casa de José Iturbi» (en espanyol europeu). Arxivat de l'original el 2019-01-19. [Consulta: 19 gener 2019].
* ↑ Levante-EMV. «La huella de Iturbi en Torrent (II)» (en castellà). [Consulta: 19 gener 2019].
* ↑ llibre d'actes de la Mancomunitat Intermunicipal de l'Horta Su, 2 d'abril de 1982., 02-04-1982, pàg. 1.
* 1 2 «Mancomunitat Intermunicipal de l'Horta Sud – Presentació». Arxivat de l'original el 2019-01-12. [Consulta: 11 gener 2019].

## Enllaços externs

* Web oficial de la Mancomunitat
* Portal de transparència de la Mancomunitat Intermunicipal de L'Horta Sud Arxivat 2016-11-05 a Wayback Machine.
# Plomodiern

Plomodiern (en bretó Ploudiern) és un municipi francès, situat a la regió de Bretanya, al departament de Finisterre. L'any 2006 tenia 2.122 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.283 | 2.099 | 1.922 | 1.963 | 1.913 | 2.076 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1947-1965 | Jean Matthieu Le Breton | PS |
| 1965-1972 | Joseph Blouët | |
| 1972-1983 | Anne Le Page | |
| 1983- | Claude Bellin | |
# Maiski (Calmúquia)

* Per a altres significats, vegeu «Maiski».
Maiski (en rus: Майский) és un poble (un possiólok) de Calmúquia, a Rússia, segons el cens del 2014 tenia 24 habitants. Pertany al districte municipal de Tróitskoie.

## Referències

* ↑ «Калмыцкие топонимы Астраханской области — автореферат и диссертация по филологии.». Arxivat de l'original el 2014-10-09.
* ↑ «Карты Генштаба L-38 (А) 1:100000. Республика Калмыкия и Ростовская область.». Arxivat de l'original el 2015-02-04.
* ↑ Бага-Чоносовское сельское муниципальное образование (История)
# Jumpsuit

Un jumpsuit és un vestit d'una sola peça amb mànigues i cames i, en general, sense cobertes integrals per a peus, mans o cap. El jumpsuit original és la peça de roba funcional utilitzada pels paracaigudistes.
Els vestits originals dels paracaigudistes eren peces simples dissenyades per aïllar el cos del fred de les altures i minimitzar el risc de cobrir mans i agafadors importants. Avui, no obstant això, la peça ha trobat altres usos.
Els jumpsuits són generalment considerats com una peça de conveniència, ja que són més fàcils de rentar, posar i treure que un vestit de conjunt. No obstant això, llevat que el jumpsuit tingui un obertura posterior, és necessari treure-se'l completament per anar al bany.

## Pilots i conductors

Els aviadors i els astronautes de vegades fan servir vestits aïllats, jumpsuits ignífugs o vestits de vol on altres tipus de roba poden surar o aletejar potencialment en gravetat zero o durant maniobres de Força g.
Els conductors de les carreres automobilístiques vesteixen aquesta mena de vestits contra el foc i (en el cas dels corredors de motocicletes) vestits de cuir contra l'abrasió.

## Presons

A les presons, els presoners han de fer servir jumpsuits de presó perquè els sigui una mica més difícil escapar (vestits quirúrgics), no només fent més difícils les maniobres flexibles en el cas dels vestits quirúrgics, sinó que també en la majoria dels casos fan que el presoner sigui més fàcil de detectar i diferent.

## Galeria

* Els monos s'utilitzen sovint en paracaigudisme, cosa que ha donat lloc a la paraula anglesa jumpsuit per a aquesta peça
* Sarah Fisher en una cursa amb insígnies del patrocinador.
* Suzi Quatro vestida de cuir negre durant un concert a l'AIS Arena a Canberra, Austràlia el 26 de setembre de 2007.
* Tucker durant la recuperació d'un avió estavellat a Groenlàndia el 1962
* Monos de moto de competició
* científic amb barret i mono
* Soldats britànics amb mono al nord d'Àfrica durant la Segona Guerra Mundial.
* En general, com a roba quotidiana per a joves a mitjan segle xx.

## Referències

* ↑ Bonsor. «NASCAR Fire Suits». HowStuffWorks.
* ↑ Andy Hoag | ahoag@mlive. com. «Black and white is the new orange? Sheriff buys jail jumpsuits after orange becomes 'cool'» (en anglès), 21-07-2014. [Consulta: 27 novembre 2020].
* ↑ Pishko, Jessica. «What Inmates Really Wear in Prison» (en anglès), 24-06-2015. [Consulta: 27 novembre 2020].
# Jubilació anticipada

«Jubilació anticipada» té aquests significats:
* Jubilació anticipada (mutualistes)
* Jubilació anticipada (discapacitats)
# Lavertezzo

Lavertezzo és un municipi del cantó de Ticino (Suïssa), situat al districte de Locarno.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Malgium

'Malgium' o de vegades Malkium, va ser una ciutat estat de Mesopotàmia situada vora el riu Tigris i propera a la desembocadura del riu Diyala.
Se sap que era governada per un rei independent cap a la meitat del segle xviii aC. Els reis de Larsa, ja en temps de Gungunum (1868 aC-1841 aC), van iniciar una expansió del seu territori i van conquerir Malgium, entre altres ciutats. Sin-Iddinam de Larsa (1785 aC-1778 aC) també va atacar la ciutat, i Warad-Sin va celebrar un ritual per commemorar que havia vençut per les armes a la ciutat de Malgium. Hammurabi, rei de Babilònia va vèncer una coalició promoguda per Elam de la que en formaven part Subartu i els gutis i també Eixnunna i Malgium, ciutats que va ocupar i destruir parcialment cap al 1759 aC. Els seus habitants van ser deportats a Babilònia.

## Referències

* ↑ Cassin, Elena (et al.) (eds.). Los imperios del Antiguo Oriente: del paleolítico a la mitad del segundo milenio. Madrid: Siglo XXI, 1979, p. 150, 160-161. ISBN 8432301183.
# Mansuroğlu

Mansuroğlu fou un clan dels principals del Kanat de Crimea. Se suposa que eren d'ascendència nogai probablement amb origen en Mansur, fill d'Edigu. Ali Beg de la tribu mansur fou el principal suport d'İslâm II Giray. Aquest clan va acabar integrat a la tribu mangut.

## Vegeu també

* Sijewit

## Referències

* ↑ Howorth, Henry Hoyle. History of the Mongols, from the 9th to the 19th Century. Part II, division I. The so-called tartars of Russia and Central Asia. Londres: Longmans, Green and Co, 1880.
# Jàbir (nom)

Jàbir és un nom masculí àrab (àrab: جابر, Jābir) que literalment significa ‘que socorre’. Si bé Jàbir és la transcripció normativa en català del nom en àrab clàssic, també se'l pot trobar transcrit Djabir... normalment per influència de la pronunciació dialectal o seguint altres criteris de transliteració. Com a nom comú entre musulmans, també el duen molts musulmans no arabòfons que l'han adaptat a les característiques fòniques i gràfiques de la seva llengua.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «عطر». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. "جبر". ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. "جبر" (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Jubera (Sòria)

Jubera és una localitat de la província de Sòria, partit judicial de Almazán, Comunitat autònoma de Castella i Lleó, Espanya. Poble de la Comarca d'Arcos de Jalón que pertany al municipi d'Arcos de Jalón.

## Demografia

L'any 1981 tenia 47 habitants, concentrats en el nucli principal, passant a 12 en 2010, 3 homes i 9 dones.

## Història

El poble i castell, avui arruïnat, els va comprar l'arquebisbe de Sigüenza a un particular en 1317 amb la finalitat que els fidels tinguessin asil en cas de guerra. Una reclamació de 1392 davant el Rei ens esclareix que els moros llauradors de Jubera protesten per ser discriminats i obligats a pagar més impostos que els pocs cristians del mateix lloc. I encara en 1457, gairebé segle i mig després de la compra, el Senyor Bisbe de Sigüenza i Senyor Conde de Medinaceli pledejaven sobre els seus límits. Els diccionaris geogràfics de principis del segle xix descriuen l'antic llogaret com un simple castillejo o talaia abrigo de lladres localitzat en una muntanya. El nom amb el qual era coneguda era Castillejo de Jubera i no tenia sinó categoria de granja.
A la fi del segle xviii es crema el llogaret, destrucció que aprofita llavors el Bisbe Juan Díaz Guerra per reconstruir-la. En 1782, amb el nom de Lloc Nou, es va construir el nou caseriu amb fonda, posada, portazgo i església. El bisbat va aconseguir llavors el privilegi de villazgo i va nomenar alcalde i oficis de justícia. Per fi, en 1835 els habitants van comprar les propietats del bisbe.
A la caiguda de l'Antic Règim la localitat de constitueix en municipi constitucional a la regió de Castella la Vella que en el cens de 1842 comptava amb 24 llars i 92 veïns.
A mitjan segle xix aquest municipi desapareix perquè s'integra en el municipi Velilla de Medinaceli.
A principis del segle XX se segrega de Velilla de Medinaceli constituint-se de nou en municipi, explicava llavors amb 61 llars i 263 habitants.
A la fi del segle XX aquest municipi desapareix perquè s'integra en el municipi d'Arcos de Jalón, explicava llavors amb 55 llars i 182 habitants.

## Patrimoni

* Caseriu de Jubera, el conjunt arquitectònic de Jubera és digne de visitar-se per la seva singularitat i la noblesa dels seus edificis. Està format per blocs de cases de carreus de pedra bona, enormes bigues de fusta i balconades de ferro. Els amplis edificis distribueixen l'espai conformant carrers regulars i una plaça quadrada tancada per una bella casona, que en el seu moment va exercir de Fonda.
* Església de La nostra Senyora dels Màrtirs.
* Castillo de Jubera. El castell de Jubera s'alça sobre un turó situat als afores de la localitat, a uns 500 metres en adreça aquest, en el terme municipal d'Arcos de Jalón. Jubera i el seu castell van ser comprats per l'arquebisbe de Sigüenza en 1317 a un particular per oferir asil als cristians en cas de conflicte. Figura al catàleg de Béns Protegits de la Junta de Castella i Lleó en la categoria de Castillo amb data de declaració 22 d'abril de 1949.

## Vegeu també

* Municipis de la província de Soria
* Província de Soria
# Pèire Rosset

Pèire Rosset (Sarlat-la-Canéda, Dordonya 1625 - 1684) fou un escriptor barroc occità. Exercí com a canonge al Perigord i es donà a conèixer com a poeta amb una elegia poètica on canta la solitud, i amb una comèdia en vers de cinc actes on entrellaça amors i intrigues amb un ritme força intens.

## Obres

* La Solitude
* Lo jalós atrapat (1676)

## Referències

* ↑ «Pèire Rosset». Gran Enciclopèdia Catalana. Barcelona: Grup Enciclopèdia Catalana.
# Malgovern

Malgovern és una partida de l'Horta de Lleida, de Lleida.
Limita:
* Al nord amb la partida de Sant Just.
* A l'est amb la partida de la Caparrella.
* Al sud amb la partida de Butsènit.
* A l'oest amb el terme municipal d'Alcarràs.

## Enllaços externs

* Oficina municipal de l'Horta de Lleida Arxivat 2010-09-21 a Wayback Machine.
* Mapa de les partides de Lleida Arxivat 2016-03-04 a Wayback Machine.
* Institut Català de Cartografia
# Podborni

Podborni (en rus: Подборный) és una localitat rural (possiólok) del krai de l'Altai, a Rússia, que el 2013 tenia 396 habitants. Fou fundat el 1952.

## Referències

* ↑ «Численность населения по муниципальным образованиям на 1 января 2011, 2012, 2013 гг. (в том числе по населённым пунктам) по данным текущего учёта» (en rus). Arxivat de l'original el 2015-05-27. [Consulta: 9 març 2024].
# Manuel Saiz

Manuel Saiz (Logronyo, la Rioja, 1961), és un artista visual i comissari independent espanyol, actualment resideix a Londres. Es va donar a conèixer el 1984 a exposicions col·lectives a galeries com Villalar, Poison Soluble o Moriarty. És un artista d'arrel conceptual que experimenta amb una enorme varietat de formats.

## Referències

* ↑ Segade, Manuel. Haver fet un lloc on els artistes tinguin dret a equivocar-se. Històries de l'Espai 10 i l'Espai 13 de la Fundació Joan Miró. Barcelona: Fundació Joan Miró, 2014. ISBN 978-84-941239-8-6 [Consulta: 25 abril 2014]. Permís de reutilització CC-BY-SA 3.0 via OTRS

## Bibliografia

* Fernández-Cid, Miguel "Introducción El significado del silencio", dins de Manuel Saiz Ed. Cartoné.

## Enllaços externs

* Projecte VideoDictionary Arxivat 2014-08-12 a Wayback Machine.
* Projecte ArtDVDbook Arxivat 2011-02-10 a Wayback Machine.
# Jàfar ibn Alí ibn Hamud

Jàfar ibn Alí ibn Hamud (segona meitat del segle ix) fou un governador de Msila, membre d'una família iemenita establerta primer a l'Àndalus i més tard al Màgrib, a la regió de Msila.
Fou governador de Msila pels fatimites, però davant el creixent poder i influència dels zírides, el 871 va fer jurament de lleialtat al califa omeia de Còrdova. Enfrontat al cap de pocs anys amb el hàjib Almansor, aquest el va fer matar el 982/983.
# Mus vulcani

Mus vulcani és una espècie de mamífer rosegador de la família dels múrids. És endèmic de les muntanyes de l'oest de Java (Indonèsia), on viu a altituds d'entre 2.000 i 3.000 msnm. El seu hàbitat natural són les selves montanes. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, vulcani, significa 'del volcà' en llatí.

## Referències

* ↑ Clayton, E.; Kennerley, R. Mus vulcani. UICN 2016. Llista Vermella d'espècies amenaçades de la UICN, edició 2016, consultada el 11 març 2018.
* ↑ Entrada «Mus» d'Animalia (en anglès).
# Pompeia de tribunis

La lex Pompeia de tribunis va ser una antiga llei romana aprovada a proposta de Gneu Pompeu Magne en el seu primer consolat l'any 70 aC, quan tenia per cònsol company Marc Licini Cras. Restablia als tribuns de la plebs totes les facultats de les que els havia privat Luci Corneli Sul·la en la llei Cornelia de tribunis.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 136 [Consulta: 15 abril 2022].
# Kicking Horse (CDP)

Kicking Horse és una concentració de població designada pel cens dels Estats Units a l'estat de Montana. Segons el cens del 2000 tenia 80 habitants.

## Demografia

Segons el cens del 2000, Kicking Horse tenia 80 habitants, 27 habitatges, i 19 famílies. La densitat de població era de 12,5 habitants per km².
Dels 27 habitatges en un 48,1% hi vivien nens de menys de 18 anys, en un 51,9% hi vivien parelles casades, en un 7,4% dones solteres, i en un 29,6% no eren unitats familiars. En el 18,5% dels habitatges hi vivien persones soles el 3,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,96 i el nombre mitjà de persones que vivien en cada família era de 3,32.
Per edats la població es repartia de la següent manera: un 33,8% tenia menys de 18 anys, un 7,5% entre 18 i 24, un 35% entre 25 i 44, un 21,3% de 45 a 60 i un 2,5% 65 anys o més.
L'edat mediana era de 29 anys. Per cada 100 dones de 18 o més anys hi havia 112 homes.
La renda mediana per habitatge era de 28.906 $ i la renda mediana per família de 60.078 $. Els homes tenien una renda mediana de 38.750 $ mentre que les dones 7.500 $. La renda per capita de la població era de 16.524 $. Aproximadament el 22,6% de les famílies i el 41,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kicking Horse». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Kicking Horse». American Fact Finder. Oficina del Cens dels Estats Units, 12-01-2010.